उन्होंने कहा कि वह अपने परिवार के साथ छुट्टियां मनाने मुंबई जा रहे हैं तथा साथियों से चर्चा के बाद आगे की रणनीति बनाई जाएगी। छत्तीसगढ़ के प्रसिद्ध खैरागढ़ राजघराने के मुखिया देवव्रत सिंह खैरागढ़ सीट से कांग्रेस से दो बार विधायक रहे हैं तथा राजनांदगांव लोकसभा क्षेत्र से सांसद भी रहे हैं। इधर विधानसभा में विपक्ष के नेता टीएस सिंहदेव ने भाषा से बातचीत के दौरान कहा कि देवव्रत सिंह को अपने फैसले पर एक बार फिर से विचार करना चाहिए। सिंहदेव ने कहा कि वह स्वयं देवव्रत सिंह से बात करने का प्रयास कर रहे हैं लेकिन उनसे संपर्क नहीं हो पाया है। उन्होंने कहा कि समस्या का समाधान बातचीत से निकाला जा सकता है।